میر_بجار_خان_جتوئی
مغلیہ سلطنت کے شکست خوردہ شہنشاہ ھمایوں نے جب ھندوستان کو فتح کرنے کے لیے بلوچ قبائل سے مدد مانگی تو بلوچ قبائل نے میر بجار خان سے مدد کا کہا۔ ھمایوں نے میر بجار خان کو اپنی سلطنت واپس لینے کے لیے جنگ میں مدد مانگی۔میر بجار خان نے شکست خوردہ حاکم کے ساتھ مل کر جنگ کرنا اپنی توہین سمجھ کر انکار کر دیا اور خود جنگ لڑنے کا فیصلہ کیا۔ شیر شاہ سوری کے جانشینوں نے میر بجار خان کو آدھی سلطنت دینے کی پیش کش کی مگرمیر بجار خان نے کہا کہ میں ھمایوں کو زبان دے چکا ہوں اس سلطنت پر صرف اس کا حق ہے۔ فاتح ھندوستان میر بجار خان نے اپنے چالیس ہزار جنگجو کے ساتھ 1514میں ھندوستان پر حملہ کر دیا اور پہلے ہی حملے میں ھندوستان کو فتح کر لیا۔ کہا جاتا ہے کہ ابھی میر بجار خان کے لشکر کے کچھ دستے گھر سے ہی نہیں نکلے تھے کہ پہلے ہی ھندوستان فتح ھو گیا۔ میر بجار خان نے سلطنت نصیرالدین محمد ھمایوں مغلیہ سلطنت کے بانی ظہیر الدین محمد بابر کے بیٹے اور جلال الدین محمد اکبر کے والد کو واپس دلائی جس پر بادشاہ ھمایوں دہلی پنجاب نے ساھیوال چیچہ وطنی جھنگ ملتان سے لیکر خیرپور سندھ تک کی ملکیت میر بجارخان کو عطا کر دی۔ میر بجار خان نے ساہی وال اور ملتان کا علاقہ اپنے پاس رکھا باقی علاقے میر چاکر خان کی مشاورت سے باقی بلوچ قبیلوں اور ان علاقے کے رہائشیوں میں تقسیم کر دیا۔ میر بجار خان نے اپنے بڑے بیٹے میر نوتک خان کو ملتان میں آباد کیا۔اور میر نوتک خان(تمام جتوئی قبائل کا سردار) نے اپنے بڑے بیٹے میر لوہار خان (تمام جتوئی قبائل کا سردار اور اس کی اولاد لوہارات کہلاتی ہے۔ بلوچی قاعدے کے مطابق صرف لوہارات ہی اصل سردار فیملی ہے۔ اس کے علاوہ دیگر جتوئی ایک مخصوص علاقے یا حدود تک کے سردار کہلاتے ہیں ) کو سردار مقرر کر دیا۔ تقریبا"200 سال قبل انگریزوں نے طاقت ور قبیلے جتوئی کے ساتھ دوستی کا ھاتھ بڑھانے کی خواہش کا اظہار کیا اور آس پاس کی جاگیرتحفتا" دینے کی پیش کش کی مگر اس وقت کے جتوئی سردار اور جنگجو میر بلوچ خان(لوہارات) نے انگریزوں کی پیش کش کو ٹھکرا دیا جس پر انگریزوں نے عوام کی فلاح و بہبود۔ امن اور علاقے کی ترقی کے لیے اپنے نظام کو بڑھانے کے لیے تعاون کی درخواست جس کو قبول کرتے ھوۓ میر بلوچ خان نے اپنے داماد کوڑے خان کو علاقے کا سردار مقرر کر دیا اور اپنے وارث اور قبیلے کے سردار میر رحیم خان کی اکلوتے فرزند اور میر ھیبت خان لوہارات مرحوم فاتح ملتان(لنگاہوں سے ملتان کو فتح کر کے شاہ پور یا شاہ گڑھ میں نیا شہر آباد کیا۔ قلعے کے ساتھ منسلک جائیداد اسی قبیلے کے اعزاز میں دے دی گئی اور قلعہ کا دروازہ لوہاری گیٹ کا نام بھی انکے نام منسوب کیا گیا) کے پوتے سپہ سالار میر مزار خان لوہارات جتوئی کو شاہ پور ملتان اور ڈیرہ غازیخان راجن پور اور خانپورسمیت تمام بلوچوں کے علاقوں اور دریائی گذرگاہوں کا انتظام اور جنگی حکمت عملی(سپہ سالاری) کی باگ ڈور کے ساتھ تمام قبائل کی سرداری سنبھال دی۔ اور انگریزوں نے پورے علاقے کی عملداری(مجسٹریٹی) اور قانون کی مہر کوڑے خان کے سپرد کر دی اور مظفر گڑھ کو ضلع کا درجہ بھی دیدیا گیا۔ ضلع کا انتظام و انصرام سنبھالنے اور سرکاری ملازمین کی تنخواہوں کے لیے میر بلوچ خان نے لیہ اور مظفر گڑھ میں ایک لاکھ کنال رقبہ ضلع مظفر گڑھ کی سرکاری ملکیت میں منتقل کر دی اور ملتان ڈیرہ غازیخان راجن پور اور رحیم یار خان کی کثیر جائیداد ان اضلاع کے انتظام چلانے کے لیے بھی وقف کر دی جو آج پنجاب حکومت کی ملکیت ھے۔ (انگریزوں کی تاریخ میں بلوچ اقوام کی تاریخ میں درج ھے کہ جتوئی قبیلہ سخاوت اور نیک نامی میں سب سے آگے ھے)۔ سردار کوڑے خان نے اپنی ذاتی آمدنی سے سرکاری عمارتیں سراۓ سڑکیں اور مساجد تعمیر کرائیں اور دریا چناب پر لوھے کا پل تعمیر کرایا اور میر بلوچ خان کے معاہدے مطابق انگریزوں سے کاروبار اور آمدو رفت کے لیے ریلوے لائینیں سڑکیں اور آبپاشی کے لیے نہری نظام کا کام مکمل کرایا۔ میر مزار خان کی اولاد کے بارے میں بتایا جاتا ہے کہ ان کے تین بیٹے تھے۔ بڑے بیٹے کا نام میر عبداللّٰہ خان جتوئی تھا۔ انکی جاگیر ساہی وال لیہ ڈیرہ غازیخان راجن پور رحیم یار خان اور ملتان میں تھی۔ میر مزار خان کا مقبرہ بستی جتوئی کے جنوب میں خستہ حالت میں اب بھی موجود ہے۔ تزک بابری اقوام بلوچستان اور تاریخ بلوچ قبائل میں ذکر ہے کہ عظیم مسلم شہنشاہ سلطان محمود غزنوی بھی اسی گورستان میں مدفن ہیں۔ سردار کوڑا خان لا ولد تھا اور اس کی منکوحات کے علاوہ اس کا حقیقی وارث کوئی نہیں تھا۔ جس کی وجہ سے اس کی جائیداد جتوئی قبیلے کے کسی اور فرد کو نہیں مل سکی۔ تمام بلوچ قبائل آج بھی جتوئی قبیلے کی سخاوت پر فخر کرتے ہیں۔